Pena dos Catro Cabaleiros

La Pena dos Catro Cabaleiros (che in lombard el voeur dì pu o manch pizz di quatter cavalier) a l'è ona montagna de la Galizzia.
La se troeuva in de la Serra do Coruel, e l'è volta 1.131 meter sora el nivell del mar. A l'è in sul confin in tra i comun de Pobra do Brollón, Samos, O Incio e Folgoso do Coruel.
La gh'ha 'vuu quell nomm chì perchè on temp a l'era el sit indè che se trovava i cavalier di quatter paes per rangià e comedà i quistion e i problema de giurisdizzion. Al dì d'incoeu la tradizzion la resta viva, e i sindegh di quatter comun se troeuven lì in ocasion de 'na festa popolar. Inoltra, arent a la scima, incoeu gh'hann miss ona tavola e quatter cadregh de granii, per regordà i riunion che se faseven on temp.

Categoria:Montagne della Galiza
Categoria:Scime de 1100 meter